《孟甲孟乙好蓄古钱因示以诗》
宋代·王十朋

世人多好钱，今汝独好古。书中阅平准，壁上按图谱。

广拾汉五铢，远及周九府。惜哉生我家，此物罕曾睹。

百中时得一，喜笑见眉宇。所蓄虽不多，其志颇可取。

闾阎富家子，绕床堆阿堵。一字不识丁，碌碌何足数。

更宜移此力，典坟读三五。纵未到圣贤，定可过乃父。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。